EkBass/fiwiki-20250220-pages-articles huggingface dataset:
Juan Kasari

Juan Kasari on Helsingissä asuva ja työskentelevä kuvataiteilija, joka on valmistunut Kuvataideakatemiasta kuvataiteen maisteriksi tila-aikataiteiden koulutusohjelmasta 2012. Kasarin töitä on ollut esillä Sinne galleriassa Helsingissä, Galleria Hippolytessä ja MUU Galleriassa Helsingissä, valokuvakeskus Perissä Turussa ja Taidekeskus Mältinrannassa. Hänen teoksiaan on ollut myös esillä valotaiteen seuran kuratoimissa näyttelyissä, kuten vuonna 2023 Hyvinkään taidemuseossa (Boisterios light) sekä vuonna 2024 valotaidetapahtuma LUX Helsingissä Juan Kasarin teokset ovat suuria abstrakteja väripintoja, joissa vältetään sekä figuratiivista ilmaisua että narratiivisuutta. Ne ovat myös jatkuvassa muutostilassa. Keino- ja luonnonvalo, päällekkäisten videoprojisointien kerrokset ja katsojan läsnäolo leikkivät kaikki galleriatilan ja teosten kanssa ja synnyttävät uusia muuttuvia merkityksiä. Kasarin teokset perustuvat Piet Mondrianin ajatukseen puhtaasta kauneudesta, joka on vailla figuratiivista tai narratiivista sisältöä. Projisoinneissa käytetään perusvärejä ja niiden yhdistelmiä. Valokuvataiteessaan Kasari työskentelee hyödyntäen materiaalikokeiluja, esimerkiksi epoksilakkaa ja puhdasta pigmenttiä digitaalisiin efekteihin. Hän on hyödyntänyt kuvien tekemisessä myös tietokoneohjelmointia ja numeraalisia keinoja.. Kasari on tehnyt myös kokeellisen musiikin levytyksiä nimellä 80juan80. Kokoonpanoon kuului Kasarin ohella Lari Koppinen, rummut ja Ville Koppinen kitara. Kokoonpano keikkaili uosina 2005-2007. Kasari tekee musiikkia projektiluonteisesti. Vuonna 2005 Kasari oli perustamassa Helsinkiin 00130Galleryä. Galleria sijaitsi Korkeavuorenkadulla Designmuseon vieressä ja kuului 2000-luvun alun vaihtoehtoisten gallerioiden liittymään Galleria Huudon ja Myymälä2:n ohella.. 00130Gallery joutui muuttamaan pois Korkeavuorenkadun tiloistaan talon remontin vuoksi vuonna 2014. Kasari on osallistunut nykytaidetta koskeviin paneeleihin ja keskusteluihin ja hän on ollut mm. Kuvataideakamian maisteriohjelman opiskelijavalintalautakunnassa, MUU ry taidejärjestön hallituksessa sekä jäsenvalintalautakunnassa. Kasari on toiminut myöa opettajana Helsingissä. Juan Kasarin isä oli muusikko, säveltäjä Olavi Kasari (1932-2019) ja Kasarin setä on tutkija ja muusikko Heikki Kasari. Juan Kasarin pikkuserkku on muusikko Pekka Kasari. == Lähteet == Luokka:Suomalaiset videotaiteilijat Luokka:Elävät henkilöt
257-kulmio

257-kulmio (kaksi­sataa­viisi­kymmentä­seitsen­kulmio, diakosi­penta­konta­heptagoni, diakosi­pente­konta­heptagoni) on monikulmio, jolla on 257 sivua. Kuperan 257-kulmion kulmien summa on 45 900°. == Säännöllinen 257-kulmio == Jos säännöllisen 257-kulmion sivun pituus on t, sen pinta-ala on :A = \frac{257}{4} t^2 \cot \frac{\pi}{257}\approx 5255.751t^2. Säännöllistä 257-kulmiota ei juuri voi visuaalisesti erottaa ympyrästä. Ympyrän sisään piirretyn säännöllisen 257-kulmion sivujen pituuksien summa eroaa ympyrän kehän pituudesta vain noin 24 miljoonasosaa. Sen sivujen keskipisteiden etäisyys ympyrän kehästä on vain :d = r (1 - \cos\frac{\pi}{257}) eli noin 75 miljoonasosaa ympyrän säteestä. === Konstruointi === Säännöllinen 257-kulmio on yksi harvoista tunnetuista konstruoituvista monikulmioista, joiden sivujen lukumäärä on pariton. Toisin sanoen se voidaan konstruoida geometrisesti, ainoastaan harppia ja merkitsemätöntä viivoitinta käyttämällä. Tämä perustuu siihen, että 257 on Fermat'n alkuluvuista eli muotoa 22n + 1 olevista alkuluvuista. Tästä seuraa, että \cos \frac{\pi}{257} ja \cos \frac{2\pi}{257} ovat 128. asteen algebrallisia lukuja, ja kaikkien konstruoituvien lukujen tavoin ne voidaan esittää muodossa, jossa esiintyy neliöjuuria, mutta ei korkeampia juuria. Carl Friedrich Gauss todisti jo vuonna 1801, että säännöllinen 257-kulmio on konstruoituva, mutta hän ei tuntenut keinoa, jolla se voitiin konstruoida. Eksplisiittisen konstruktion esitti ensimmäisenä Magnus Georg Paucker vuonna 1822 ja hänen jälkeensä Friedrich Julius Richelot vuonna 1832. Alla oleva animaatio esittää erästä myöhemmin esitettyä konstruktiota, jossa käytetään 150 ympyrää. Niistä 24 on Carlylen ympyröitä, joista yksi ratkaisee toisen asteen yhtälön x2 + x − 64 = 0. === Symmetria === Säännöllisellä 257-kulmiolla on diedrinen symmetria Dih257, kertalukua 514. Koska 257 on alkuluku, tällä symmetriaryhmällä on yksi aliryhmä, jolla myös on diedrinen symmetria: Dih1, ja kaksi syklisen ryhmän symmetriaa: Z257, ja Z1. ==257-grammi== 257-grammi on 257-sivuinen tähtimonikulmio. Koska 257 on alkuluku, on 127 säännöllistä muotoa, joiden Schälflin symbolit ovat {257/n} kaikilla kokonais­luvuilla 2 = n = 128, sillä \left\lfloor \frac{257}{2} \right\rfloor = 128. Alla oleva kuva esittää 257-grammia {257/128}, jolla on 257 melkein säteittäistä sivua. Sen kärjissä kulmat ovat 180°/257 (~0.7°). : == Lähteet == Luokka:Monikulmiot
Nations League

Nations League tarkoittaa seuraavia asioita: * CONCACAF Nations League, Pohjois-Amerikan, Keski-Amerikan ja Karibian jalkapalloliiton järjestämä miesten jalkapallokilpailu * FIVB Volleyball Nations League, Kansainvälisen lentopalloliiton järjestämä miesten lentopallokilpailu * FIVB Volleyball Nations League, Kansainvälisen lentopalloliiton järjestämä naisten lentopallokilpailu * UEFA Nations League, Euroopan jalkapalloliiton järjestämä miesten jalkapallokilpailu. == Katso myös == * Kansainliitto (League of Nations), kansainvälinen järjestö
Kotakankaan kaivos

Kotakankaan kaivos oli Vimpelissä vuosina 1934–1962 toiminut kalkkikivikaivos. Kaivoksesta louhittiin 1,4 miljoonaa tonnia karbonaattikivimalmia jota jauhettiin maanparannusaineeksi.Satu Hietala : Kansannäytetoiminnan merkitys Suomen mineraalipotentiaalin kartoituksessa, Pro gradu-tutkielma, Helsingin yliopisto, Matemaattis-luonnontieteellinen tiedekunta, Geotieteiden ja maantieteen laitos 2017, sivu 13-14Karbonaattikivikaivokset, GTK Tietoaineistot Suomen kaivosteollisuus Kotakankaan kaivoksen koillispuolella sijaitsevat edelleen toiminnassa olevat Ryytimaan kaivos (avattu 1962) ja Vesterbackan kaivos (avattu 1992) joiden päätuote on maanparannuskalkki. Vimpelin alueen kalkkiesiintymät löysi jo 1800-luvun puolivälissä Kalkki- Jaakkona tunnettu Lappajärven seurakunnan rovasti Jakob Fellman joka käynnisti alueelle kalkkikiven louhinnan ja polton sekä aloitti kalkkiuunien rakennuttamisen. Vimpelin talonpojat harjoittivat sitten kalkkikiven polttoa ja alueelta on löydetty yli 40 kalkkikiviuunin jäänteet. Teollinen kalkkikiven louhinta ja jauhatus alkoi Vimpelissä vuonna 1949. Nordkalkilla on Vimpelissä nykyisin kaksi kalkkikivikaivosta ja kalkkikiven jauhtatuslaitos. Nordkalk toimipisteet Vimpeli == Lähteet == Luokka:Suomen kaivokset Luokka:Vimpelin rakennukset ja rakennelmat
Ryytimaan kaivos

Ryytimaan kaivos on Vimpelissä toimiva Nordkalkin kalkkikivikaivos joka on avattu 1962. Kaivoksesta on louhittu vuoteen 2001 mennessä 5,49 miljoonaa tonnia karbonaattikivimalmia, jota on jauhettu maatalouden käyttöön maanparannusaineeksi.Satu Hietala : Kansannäytetoiminnan merkitys Suomen mineraalipotentiaalin kartoituksessa, Pro gradu-tutkielma, Helsingin yliopisto, Matemaattis-luonnontieteellinen tiedekunta, Geotieteiden ja maantieteen laitos 2017, sivu 13-14Karbonaattikivikaivokset, GTK Tietoaineistot Suomen kaivosteollisuus Ryytimaan kaivoksen lounaispuolella on 1962 käytöstä poistunut Kotakankaan kaivos ja koillispuolella toiminnassa oleva Vesterbackan kaivos (avattu 1992), molemmat ovat tuottaneet maanparannuskalkkia. Vimpelin alueen kalkkiesiintymät löysi jo 1800-luvun puolivälissä Kalkki-Jaakkona tunnettu Lappajärven seurakunnan rovasti Jakob Fellman, joka käynnisti alueelle kalkkikiven louhinnan ja polton sekä aloitti kalkkiuunien rakennuttamisen. Vimpelin talonpojat harjoittivat sitten kalkkikiven polttoa, ja alueelta on löydetty yli 40 kalkkikiviuunin jäänteet. Teollinen kalkkikiven louhinta ja jauhatus alkoi Vimpelissä vuonna 1949. Nordkalkilla on Vimpelissä nykyisin kaksi kalkkikivikaivosta ja kalkkikiven jauhatuslaitos. Nordkalk toimipisteet Vimpeli == Lähteet == Luokka:Suomen kaivokset Luokka:Vimpelin rakennukset ja rakennelmat
Tie 93 (Viro)

Kantatie 93 kulkee Koillis-Virossa Kohtla-Järven seudulla. Se alkaa Toilan kunnan Ontikan kylästä valtatieltä 1 ja mutkittelee Kohtla-Järven Järven ja Kukrusen kaupunginosien kautta Ahtmeen valtatielle 3. == Tien kulku == Kantatie 93 kulkee seuraavien maakuntien ja kuntien kautta: === Itä-Virumaa === * Toilan kunta * Kohtla-Järven kaupunki * Jõhvin kunta == Lähteet == Luokka:Viron kantatiet Luokka:Itä-Virumaan tiet
Tie 95 (Viro)

Kantatie 95 kulkee Keski-Virossa Tarton kaupungin koillispuolella. Se alkaa Tarton kunnan Tilan kylästä valtatieltä 3 ja jatkuu 1,9 kilometrin matkan Tarton kaupungin rajan tuntumaan. Sitten tie muuttuu Narva maanteeksi.. == Tien kulku == Kantatie 95 kulkee seuraavien maakuntien ja kuntien kautta: === Tartumaa === * Tarton kunta == Lähteet == Luokka:Viron kantatiet Luokka:Tartumaan tiet
Kaapelinkulman kaivos

Kaapelinkulman kaivos on Valkeakosken Kaapelinkulman kylässä sijaitseva rakenteilla oleva Dragon Miningin kultakaivos joka on tarkoitus avata marraskuussa 2018. Kaivoksen arvioitu toiminta-aika on kaksi vuotta ja malmia on tarkoitus louhia miljoona tonnia. Malmissa on 4–5 grammaa kultaa tuhatta kiloa kohden ja saatavan kullan määräksi arvioidaan noin 300 kiloa. Malmi kuljetetaan autoilla rikastettavaksi Vammalan rikastamoon Sastamalaan. Avolouhoksen pinta-ala on 1,7 hehtaaria ja suunniteltu syvyys 50 metriä. Louhoksen ympärillä on kolme metriä korkea maavalli melua torjumassa. Dragon Minigilla on myös malminetsintävaraus toiseen 15 neliökilometrin alueeseen Kaapelinkulmalla. Kaapelikulman kultaesiintymä löytyi vuonna 1986 kansannäytteen perusteella. Valkeakosken Kaapelinkulman kultakaivos aloittaa syksyllä -asukkaiden kampanjointi ei auttanut, Yle Uutiset 25.5.2018"Kultakaivos pilaa pohjaveden ja ympäristön" – Lähiasukkaat vaativat muutoksia poikkeuksellisella hakemuksella, Yle Uutiset 5.7.2017Kultakaivoksen rakennustyöt etenevät Valkeakoskella – tavoitteena on saada 20 maitopurkillista kultaa kahdessa vuodessa, Aamulehti 27.6.2018 == Kritiikki ympäristöhaitoista == Alueella esiintyy paikoin runsaasti arseenia ja asukkaat pelkäävät että kaivostoiminnan myötä sitä liukenee pohjavesiin. Pitkäkorven Natura 2000-alue sijaitsee noin 200 metrin päässä kaivosalueelta. Dragon Mining on ilmoittanut käsittelevänsä kaivosalueen vedet kolmen laskeutusaltaan kautta ennen niiden pääsyä ympäristöön. Joulukuun 25. päivä 2018 Iltalehti uutisoi, että Dragon Mining osoitti joulukuun 2018 alussa julkaistussa sijoittajille suunnatussa tiedotteessa että se aikoo "tyhjentää Valkeakosken kaivoksen kullasta ennen kuin suomalaiset viranomaiset kerkeävät käsitellä valitukset". Uutinen synnytti julkista keskustelua eduskuntaa myöten, ja tammikuun 13. päivä 2019 elinkeinoministeri Mika Lintilä ilmoitti, että työ- ja elinkeinoministeriö yhteistyössä ympäristöministeriön kanssa ovat käynnistelemässä selvitystä kaivoslain uudistustarpeista, ja että tästä saadaan tuloksia jo huhtikuun 2019 eduskuntavaaleja seuraavia hallitusneuvotteluja varten. == Lähteet == == Aiheesta muualla == * DragonMining Kaapelinkulma Gold Project Luokka:Suomen kaivokset Luokka:Valkeakosken rakennukset ja rakennelmat
Punolan kaivos

Punolan kaivos on Vampulassa toimiva Nordkalkin kalkkikivikaivos joka on avattu 1983. Nordkalkilla on Vampulassa Punolan kaivoksen lisäksi Matkusjoen kaivos ja kalkkikiven jauhatuslaitos. Punolan kaivoksesta louhitaan kalsiittia ja Matkusjoelta taas magnesiumpitoista kalkkikiveä. Malmi jauhetaan ja siitä erotetaan sivukivi Nordkalkin Punolaan vuonna 1983 perustamassa jauhatuslaitoksessa. Kalkki käytetään maanparannuskalkkina.Vampulan kalkkitehtaan kevätsesonki oli yksi parhaista – vilkkaimpana päivänä tehtaalta lähti 55 rekkakuormallista kalkkia, Satakunnan Kansa 6.5.2018 Karbonaattikivikaivokset, GTK Tietoaineistot Suomen kaivosteollisuus Punolan kaivoksen avolouhos on noin 80 metriä syvä ja sen pohjalle on aina kertyneenä vettä. == Lähteet == Luokka:Suomen kaivokset Luokka:Huittisten rakennukset ja rakennelmat Luokka:Vampula
Kärmäläinen

Kärmäläinen on kahdeksan hehtaarin kokoinen saari Mynälahdella Livonsaaren pohjoispuolella Naantalin kaupungissa. Vuonna 2009 vakituisia asukkaita saarella oli yksi ja vapaa-ajan asuntoja kolme, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä. Kärmäläisen suurin pituus on noin 400 metriä. Saari on Naantalin pohjoisin maa-alue. Kärmäläinen kuului aikaisemmin Maskun kunnalle ja sitä aikaisemmin Askaisten kuntaan. Saarta on asuttanut Saaristen kalastajasuku jo ainakin 1700-luvun alusta lähtien. Saari kuului pitkään Louhisaaren kartanolle, kunnes vuoden 1923 torpparilaissa kalastajasuvulle tuli mahdollisuus lunastaa saari omistukseensa. 1900-luvun puolivälissä saarella asui kolme perhettä ja kalastuksen lisäksi harjoitettiin vihannesten viljelyä ja pidettiin eläimiä. Sähköt saareen saatiin vuonna 1978. Saaren ainoa asukas (2016), Saaristen suvun kalastaja, on asunut saarella yksin vuodesta 1990 lähtien. Kärmäläinen- nimen etymologia viittaa käärmeeseen. Saaren alkuperäinen nimi on ollut Käärmesaari, jonka rinnakkaismuoto on paikannimijohtimella -nen muodostettu Kärmäläinen, joka oli ”kansanomainen nimi”. Kotimaisten kielten keskuksen Nimiarkiston vuoden 1953 keruutietojen mukaan saaren virallinen nimi oli Käärmesaari ja kansanomainen nimi Kärmäläinen. Tuolloin saarella oli Kärmäläinen-niminen yksinäistila, joka ei ole enää peruskartoissa. == Lähteet == Luokka:Naantalin saaret Luokka:Askainen
Venäjän sotahistoriallinen seura

Venäjän sotahistoriallinen seura on presidentti Vladimir Putinin antamalla käskyllä 2012 perustettu seura. Sen puheenjohtaja on Venäjän aiempi kulttuuriministeri Vladimir Medinski. Seura ei ole tieteellinen seura vaan se ilmoittaa pyrkimyksekseen tukea ja edistää Venäjän sotahistorian tutkimusta ja estää sen vääristelyä sekä popularisoida sotahistorian tutkimuksen saavutuksia, kohottaa sotilaspalvelun arvostusta ja lisätä isänmaallista opetusta. Se pystyttää Venäjälle ja ulkomaille aiheeseensa liittyviä muistomerkkejä, joita on pystytetty ainakin 215, ja kiinnittää muistolaattoja,Reference about the activities of the Russian Military Historical Society, 5.3.2018 muun muassa Pietariin marsalkka C. G. Mannerheimin reliefin, joka kuitenkin jouduttiin sabotaasien vuoksi siirtämään Tsarskoje Seloon. Seuran edeltäjä on Venäjän keisarillinen historiallinen seura, jonka keisari Nikolai II perusti 1907 ja joka lakkautettiin vallankumousvuonna 1917. ==Lähteet== Luokka:Venäläiset järjestöt Luokka:Venäjän historia
Trimesiinihappo

Trimesiinihappo (C9H6O6) on aromaattisiin karboksyylihappoihin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa trimesiinihappo on väritöntä kiteistä ainetta. Yhdiste liukenee hieman veteen ja paremmin orgaanisiin liuottimiin esimerkiksi etanoliin ja dietyylieetterin. Trimesiinihappo on heikko happo, jolla on kolme protonia, jotka se voi luovuttaa. Näiden reaktioiden pKa-arvot ovat pKa1 2,1, pKa2 3,9 ja pKa3 4,7. Trimesiinihappo kiteytyy vesiliuoksesta hydraattina. Hydraatti muodostaa vetysidosten välityksessä rakenteen, jonka aukkoihin voi sitoutua vierasmolekyylejä.Susan A. Bourne & Mino R. Caira: Inclusion Compounds, Ullmann's Encyclopedia of Industrial Chemistry, John Wiley & Sons, New York, 2014. Viitattu 8.9.2018. Trimesiinihappoa esiintyy hieman kivihiilitervassa ja ligniitissä. Sitä myös muodostuu hapetettaessa näitä. Tyypillisin tapa yhdisteen valmistamiseen on mesityleenin hapetus kaliumpermanganaatin avulla. Trimesiinihappoa käytetään ristiinsitojana valmistettaessa kiinteitä rakettipolttoaineita. Siitä valmistetaan myös muovinpehmentiminä käytettäviä estereitä, polymeerejä ja kromatografiakolonnien stationäärifaaseja.Chang-Man Park & Richard J. Sheehan: Phthalic Acids and Other Benzenepolycarboxylic Acids, Kirk-Othmer Encyclopedia of Chemical Technology, John Wiley & Sons, New York, 2000. Viitattu 8.8.2018. ==Lähteet== Luokka:Aromaattiset yhdisteet Luokka:Karboksyylihapot
Le Folgoët

Le Folgoët on kunta läntisessä Ranskassa Finistèren departementissa Bretagnen alueella. Kunnan nähtävyyksiä on 1300- ja 1400-luvuilla rakennettu goottilainen Notre-Damen basilika. Sen torni on 53 metriä korkea. Kuisti ja alttari on tehty paikallisesta kersantite-laavakivestä. Apostolien kuisti on koristeltu 12 apostolin ja pyhän Paavalin patsailla.Tour de France 2018 ==Aiheesta muualla== ==Lähteet== Luokka:Finistèren kunnat
Eriu

pienoiskuva|Thomas Buchanan Read: The Harp of Erin (1867) Ériu on Irlannin kelttiläisessä mytologiassa Irlannin henkilöitymä ja äitijumalatar. Hänen puolisonsa oli Mac Grené (Mac Gréine).Green 1997, s. 92Lurker 1987, s. 59 Kun milesialaiset eli gaelit olivat lyöneet jumalten heimon Tuatha Dé Danannin, näyttäytyi kelteille kolme Irlannin eponyymistä jumalatarta: Banbha, Fodla ja Eriu. Jokainen heistä vaati kelteiltä lupauksen, että Irlannin saari säilyttäisi hänen nimensä. Fili eli näkijä Amhairghin vakuutti Eriulle, että Irlannin päänimi annettaisiin jumalattaren mukaan. Vastalahjaksi Eriu ennusti, että Milin pojat saisivat saaren maat ikuisiksi ajoiksi. Eriu on luultavasti ollut myös auringonjumalatar, sillä aurinko nähtiin menneinä aikoina kultaisena pikarina, joka oli täytetty punaviinillä. Tämän pikarin Eriu ojensi saaren suojelusjumalattaren ominaisuudessa jokaiselle Irlannin kuolevaiselle kuninkaalle merkkinä heidän avioliitostaan ja maan hedelmällisyydestä. == Lähteet == *Green, Miranda J. : Dictionary of Celtic Myth and Legend. Thames & Hudson 1997. ISBN 0-500-27975-6 *Lurker, Manfred : A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Kelttiläiset jumalat Luokka:Kansallishenkilöitymät
Surun risti

Surun risti (myös Murheen risti tai Kaksi äitiä, , ”Krest skorbi”) on Venäjällä Karjalan tasavallan Impilahdessa sijaitseva kuvanveistäjä Leo Lankisen veistos, joka paljastettiin vuonna 2000. Se on omistettu vuosina 1939–1940 käydyn talvisodan molempien osapuolten taistelijoille. Veistoksessa on kuvattuna suomalaiset ja venäläiset äitihahmot, jotka syleilevät toisiaan ristin eri puolilla. 27\. kesäkuuta 2000 paljastettu muistomerkki sijaitsee Pitkärannan ja Suolijärven sekä Petroskoin ja Värtsilän välisten maanteiden risteyksen tuntumassa Impilahden Koirinojan kylässä. Alueella käytiin taisteluja joulukuusta 1939 aina sodan päättymiseen saakka. Paljastajina toimi neljä talvisodan veteraania, jotka edustivat sodan kumpaakin osapuolta. Valtiovallan edustajina tilaisuudessa olivat paikalla Suomen pääministeri Paavo Lipponen ja Venäjän varapääministeri Aleksei Kudrin. Muistomerkkihanke sai alkunsa vuonna 1992, jolloin Suomi ja Venäjän sopivat kahden yhteisen talvisodan muistomerkin pystyttämisestä. Taustalla olivat molempien maiden veteraanijärjestöt. Ensimmäinen muistomerkki pystytettiin Suomussalmen Raatteentielle vielä samana vuonna. Venäjän puolelle sijoitettavasta muistomerkistä järjestettiin kansainvälinen kilpailu, johon saapui 14 ehdotusta. Voittajaksi selvisi Karjalan tasavallan merkittävimpiin kuvanveistäjiin lukeutunut Lankinen, joka kuitenkin sairastui vakavasti pian kilpailun ratkettua ja kuoli vuonna 1996. Veistoksen viimeisteli petroskoilainen kuvanveistäjä Eduard Akulov. Rahoituksesta vastasi Pitkärannan suomalainen ystävyyskaupunki Kuopio yhdessä Venäjän valtion ja Karjalan tasavallan kanssa. == Lähteet == == Aiheesta muualla == Luokka:Venäjän patsaat ja veistokset Luokka:Talvisota Luokka:Pitkärannan piiri
Risto Räppääjä ja viimeinen tötterö

Risto Räppääjä ja viimeinen tötterö on vuonna 2007 julkaistu Risto Räppääjä -kirja. ==Juoni== Alakerran naapuri herra Lindberg on syönyt viimeisen keksijäätelötötterön koko maailmassa. Kun Risto tulee kotiin häntä hermostuttaa asia ja hän lukittautuu huoneeseensa. Herra Lindberg keksii soittaa jäätelötehtaaseen ja saa kuulla että Höljäkässä on vielä 20 tötteröä. Hetken kuluttua Rauha, Nelli, Herra Lindberg ja Risto lähtevät Höljäkkään ja saivat kuin saivatkin viimeisen tötterön. ==Lähteet== Luokka:Risto Räppääjä Luokka:Vuoden 2007 kirjat
Kaarina Alanen

Kaarina Alanen (1. syyskuuta 1945 Helsinki – 30. elokuuta 2005 Helsinki) oli suomalainen filosofian maisteri ja Yleisradion pitkäaikainen radiotoimittaja. Hän toimitti radiossa muun muassa Sosiaalinen kirjelaatikko -ohjelmaa, jossa vastattiin kuuntelijoiden lähettämiin sosiaaliturvaa koskeviin kysymyksiin. Alanen toimitti vuonna 1990 radiodokumentin Sodan pitkät varjot – Sotasiirtolaiset Rauhan sairaalassa joka käsittelee Karjalassa sijainneista hoitolaitoksista evakoituja ihmisiä jotka menettivät alueluovutuksessa kotinsa. Yksikään kunta ei halunnut ottaa heitä vastaan ja Rauhan sairaalasta tuli heidän kotinsa jossa he viettivät loppuelämänsä. == Lähteet == Luokka:Suomalaiset radiotoimittajat Luokka:Ylen toimittajat Luokka:Vuonna 1945 syntyneet Luokka:Vuonna 2005 kuolleet
Kesä 68

Kesä 68, myöhemmin Kesä 69, (The Wonder Years) on yhdysvaltalainen televisiosarja nuoren pojan ja hänen perheensä elämästä 1970-luvun taitteen amerikkalaislähiössä. Pääosaa Kevin Arnoldia näyttelee Fred Savage, joka oli sarjan alkaessa 11-vuotias. Daniel Stern esiintyy komediallisen sarjan kertojana, aikuistuneena Kevininä joka muistelee ja kommentoi nuoruuden kommelluksiaan 20 vuotta myöhemmin. Sarjan tunnusmusiikkina on Joe Cockerin tulkinta Beatles-kappaleesta ”With a Little Help from My Friends”. Sarjaa tuotettiin vuodesta 1988 vuoteen 1993 ja esitettiin puolen tunnin viikoittaisina jaksoina, joita tehtiin kaikkiaan 115. Sarjan tapahtumat ulottuivat vuodesta 1968 vuoteen 1973, läpi päähenkilön varhaisteinivuosien. Jaksojen aiheina ovat tyypilliset nuoren ihmisen ”siirtymäriitit”, kuten ensisuudelma, kesäromanssi, high schoolin ensimmäinen koulupäivä, vanhempien suojeluhalu ja erilaisten tavaroiden inttäminen vanhemmilta. Sarjan kohderyhmänä olivat sodanjälkeiset suuret ikäluokat, jotka ottivat omia nuoruusvuosiaan muistelevan sarjan omakseen Yhdysvalloissa ja ympäri maailmaa. Jokainen jakso alkoi jollakin tuon ajan uutistapahtumalla ja sen tv- uutismateriaalilla, ja muut henkilöhahmot joutuvat niiden pyörteisiin: naapurin poika ja Kevinin tyttöystävän isoveli kuolee Vietnamissa, ja Kevinin isosisko ryhtyy hipiksi. ==Vastaanotto== Sarja palkittiin parhaan komediasarjan Emmyllä vuonna 1988, vaikka siitä oli tuolloin nähty vasta kuusi jaksoa. Seuraavana vuonna Kesä 68 sai parhaan musikaali- tai komediasarjan Golden Globe -palkinnon. Sarjan alkupään jaksoja esitti Suomessa MTV television ykkösverkossa kesästä 1989 alkaen kymmenkunta jaksoa kesässä, ja sarja sai täälläkin hyviä arvosteluja. Helsingin Sanomien Jukka Kajava piti vuonna 1989 Kesä 68-uutuussarjaa nasevana ja kelpona komediana, joka välittää hyvin 1960-luvun lopun ajankuvaa. ==Lähteet== Luokka:1980-luvun nuortendraamasarjat Luokka:1980-luvun yhdysvaltalaiset tilannekomediat Luokka:1990-luvun yhdysvaltalaiset draamakomediasarjat Luokka:1990-luvun yhdysvaltalaiset nuorten tilannekomediat Luokka:Perhesarjat Luokka:ABC:n televisio-ohjelmat
BK Nižni Novgorod

BK Nižni Novgorod () on venäläinen koripalloseura Nižni Novgorodista. Se pelaa kotiottelunsa Nogornyin viihdekeskuksessa. Seura tunnettiin esimmäisellä vuosikymmenellään nimellä NBA Nižni Novgorod. Nižni Novgorod on pelannut Itä- Euroopan pääsarja VTB United-liigassa 2010-luvulta lähtien. Se on osallistunut aktiivisesti myös kansainvälisiin seurajoukkuekilpailuihin kuten Mestarien liigaan. VTB-liigassa ja Venäjän cupissa seura on sijoittunut parhaimmillaan hopealle.http://www.nn-basket.ru/history/ == Tunnettuja pelaajia == * Semjon Antonov * Jevgeni Baburin * Dmitri Hvostov * Ivan Strebkov * Vladimir Ivlev * Uladzimir Veramejenka == Lähteet == == Aiheesta muualla == * Seuran verkkosivut * Seura eurobasket.com-sivustolla Luokka:Nižni Novgorodin urheilu Luokka:Venäläiset koripalloseurat
Jorma Molarius

Jorma Eino Juhani Molarius (12. joulukuuta 1941 Kesälahti – 28. helmikuuta 2008 Helsinki) oli suomalainen toimittaja ja tv-ohjaaja. Jorma Molarius, Helsingin Sanomat Muistot 28.2.2008 (Tilaajille) Molarius oli yksi television alkuvuosien pioneereista Suomessa. Hän oli 1960-luvulla Mainos-TV:ssä ohjaajana ja tuottajana ja siirtyi sitten 1970 Yleisradion palvelukseen. Timo- Erkki Heino : Jorma Molarius - television pioneeri, Yle Elävä arkisto Molariuksen tuottamiin ohjelmiin kuuluivat muun muassa Sirkus Pasila, Kansalaisen tietolaari, Kolmas kerros, Aikapommi, Kielletty kaupunki sekä vuonna 1977 valmistunut presidentti Urho Kekkosesta kertonut Presidentin päivä.Kun kansa kohahti – Tekijänä Jorma Molarius , Arkadia ry 9.4.2009 Molarius on haudattu Hietaniemen hautausmaan uurnalehtoon. == Lähteet == Luokka:Suomalaiset televisiotoimittajat Luokka:Suomalaiset televisio-ohjaajat Luokka:Ylen toimittajat Luokka:Vuonna 1941 syntyneet Luokka:Vuonna 2008 kuolleet
Yhteiskunta-ampiaiset

Yhteiskunta-ampiaiset (Vespinae) on ampiaisten (Vespidae) alaheimo, johon kuuluvat lajit ovat kaikki aitososiaalisia. Yhteiskunta-ampiaiset eroavat erakkoampiaisista muun muassa suuremman kokonsa ja selvästi tukevamman ruuminrakenteensa perusteella. ==Pesä== Yhteiskunta-ampiaisten pesät ovat yksivuotisia. Nuori kuningatar sekoittaa kuivasta puusta irti jyrsimiään hitusia omaan sylkeensä ja valmistaa harmaata paperia muistuttavaa materiaalia. Aluksi se tekee paperista pylvään, johon se kiinnittää pesän alun. Pesänsä se voi ripustaa oksaan, talon puurakenteisiin, puunrunkoon tai maaonkaloon. Ampiaispesän ulkoseinässä on useita paperikerroksia. Pesään johtaa yksi pieni oviaukko. Sisällä on paperipylväillä toisiinsa yhdistettyjä kerroksia kuusikulmaisia, alaspäin aukeavia kennoja, joihin kuningatar munii munansa. Munista kuoriutuu toukka- ja kotelovaiheen jälkeen työläisiä, jotka jatkavat pesän rakentamista. Kesän lopussa työläiset valmistavat suuria kuninkaallisia kennoja, joissa uusia kuningattaria kasvatetaan. ==Ravinto== Keväällä ampiaiskuningatar kerää kukista sokeripitoista ravintoa pystyäkseen tuottamaan jälkeläisiä. Toukkiaan ampiaiset ruokkivat hyönteisillä. Syksyllä toukkien kasvatuksen jo päätyttyä ampiaiset etsivät makeaa ja sokeripitoista ruokaa. ==Karkotus== Yhteiskunta-ampiaisten karkottamista pihoilta on yritetty esimerkiksi valepesillä ja vesipusseilla, mutta niiden toimivuus on vailla perusteita. Ampiaispesän voi hävittää leikkaamalla pesä illalla irti pussiin tai sumuttamalla pesä täyteen torjunta-aerosolia. Ampiaiset puolustavat pesäänsä pistämällä raivokkaasti, jos saavat tilaisuuden. == Suomessa tavatut yhteiskunta-ampiaislajit == Suomessa on tavattu yhteensä 12 yhteiskunta- ampiaislajia: * Dolichovespula adulterina – räystäsloisampiainen * Dolichovespula pacifica – taiga-ampiainen (syn. D. lokenae, D. norvegicoides) * Dolichovespula media – pensasampiainen * Dolichovespula norvegica – norjanampiainen * Dolichovespula omissa – metsäloisampiainen * Dolichovespula saxonica – räystäsampiainen * Dolichovespula sylvestris – metsäampiainen * Vespa crabro – herhiläinen * Vespula austriaca – norkoampiainen * Vespula germanica – saksanampiainen * Vespula rufa – puna-ampiainen * Vespula vulgaris – piha-ampiainen == Lähteet == == Aiheesta muualla == * Douwes, P. et al., Nationalnyckeln till Sveriges flora och fauna. Steklar: Myror–getingar. Hymenoptera: Formicidae-Vespidae. ArtDatabanken, SLU, Uppsala 2012. ISBN 978-91-88506-78-8 * Ampiaisten lajinmääritysopas * Ampiaiset (Vespidae). Suomen lajitietokeskus Luokka:Ampiaiset
Fribourg Olympic

Fribourg Olympic Basket on sveitsiläinen koripalloseura Fribourgista. Se pelaa kotiottelunsa Halle de Sainte-Croix’ssa. Vuonna 1961 perustettu Olympic on Sveitsin menestynein koripalloseura muun muassa 17 mestaruudellaan. Se on osallistunut usein myös kansainvälisiin seurajoukkuekilpailuihin.http://www.fribourg-olympic.ch/club/palmar%C3%A8s http://www.fribourg-olympic.ch/club/histoire == Saavutukset == * Sveitsin mestaruus 1966, 1971, 1973, 1974, 1978, 1979, 1981, 1982, 1985, 1992, 1997, 1998, 1999, 2007, 2008, 2016 ja 2018 ** hopeaa 1965, 1967, 1968, 1969, 1972, 1976, 1977, 1983, 1989, 1994, 1995, 1996, 2002, 2003, 2004, 2010 ja 2011 * Sveitsin cup-mestaruus 1967, 1976, 1978, 1997, 1998, 2007, 2016 ja 2018 * Sveitsin liigacup-mestaruus 2007, 2008, 2009, 2010 ja 2018 == Lähteet == == Aiheesta muualla == * Seuran verkkosivut * Seura eurobasket.com-sivustolla Luokka:Sveitsiläiset koripalloseurat Luokka:Fribourgin urheilu
Son Na-eun

Son Na-eun (, s. ), lyhyesti Naeun, on eteläkorealainen laulaja ja näyttelijä, joka kuului Apink-yhtyeeseen. Hän on esiintynyt useissa korealaisissa draamasarjoissa sekä muun muassa PSYn musiikkivideolla New Face. Hän jäi pois Apink-yhtyeestä kun hänen sopimuksensa IST Entertainmentin kanssa päättyi ja hän teki sopimuksen näyttelijänä YG Entertainmentin kanssa. == Lähteet == Luokka:Eteläkorealaiset laulajat Luokka:Eteläkorealaiset näyttelijät Luokka:Vuonna 1994 syntyneet Luokka:Elävät henkilöt
Kim Jin Hee

Kim Jin-hee (, s. ), lyhyesti Jei, on eteläkorealainen laulaja ja näyttelijä. Hän oli Fiestar-yhtyeen johtohahmo. Hän on esiintynyt useissa korealaisissa draamasarjoissa. == Lähteet == == Aiheesta muualla == * * Profiili Melon- palvelussa Luokka:Eteläkorealaiset laulajat Luokka:Eteläkorealaiset näyttelijät Luokka:Vuonna 1989 syntyneet Luokka:Elävät henkilöt
Fairfax (Virginia)

Fairfax on kaupunki Virginian osavaltiossa, Yhdysvalloissa. Sen väkiluku oli vuoden väestönlaskennassa 22 565\. Vuonna 2015 sen arvioitiin olleen 24 097\. Se on osa Washington DC:n metropolialuetta. Fairfaxin piirikunta ympäröi kaupunkia, mutta itse Fairfaxin kaupunki ei kuulu siihen vaan on independent city.Fairfaxin kaupungin sivusto. NRA:n päämaja sijaitsee Fairfaxissa. ==Kuvia kaupungista== Tiedosto:Fairfax High School.jpg|Fairfax High School. Tiedosto:Low-riders - Fairfax, Va - 2011 - 2.jpg|Yhdysvaltain itsenäisyyspäivän paraati 2011 Fairfaxissa. Tiedosto:Burke Centre station, August 2010.jpg|Burke Centren rautatieasema. ==Lähteet== == Aiheesta muualla == Luokka:Virginian kaupungit
Pipsa Hurmerinta

Pipsa Hurmerinta (s. 26. heinäkuuta 1978 Vaasa) on suomalainen juontaja, kokki ja malli. == Ura == Hurmerinta aloitti mallinuransa 17-vuotiaana vuonna 1996, muutettuaan Vaasasta Helsinkiin. Hän muutti myöhemmin samana vuonna Pariisiin ja asui ulkomailla yhteensä yksitoista vuotta, Pariisin lisäksi myös lyhyen aikaa New Yorkissa. Hurmerinta teki mallintöitä 27-vuotiaaksi asti, esiintyen muun muassa Gapin, L’Oréalin ja Louis Vuittonin mainoksissa. Palattuaan Suomeen hän aloitti ravintolakokin opinnot Espoon Omniassa ja valmistui vuonna 2009. Hurmerinta on esiintynyt monissa televisio-ohjelmissa. Ensimmäinen hänen juontamansa ohjelma oli MTV3:n Mallikoulun toinen tuotantokausi Mallikoulu 2006. Vuosina 2011–2013 ja 2015 hän toimi Subin Top Chef Suomen juontajana ja tuomarina neljällä eri tuotantokaudella. Vuonna 2013 hän juonsi Avan Erilaiset äidit -ohjelman toista tuotantokautta ja vuosina 2014–2016 saman ohjelman uuden version Erilaiset perheet kahta tuotantokautta. Vuonna 2015 hän juonsi ohjelmaa Grillikuume MTV3:lla ja vuonna 2017 ohjelmaa Paluu alttarille samalla kanavalla. Vuonna 2017 Hurmerinta oli myös yksi Kokkisodan kokeista MTV3:n ohjelman palattua ruutuun yli vuosikymmenen tauon jälkeen. Vuonna 2018 hän juonsi yhdessä Meri-Tuuli Väntsin kanssa Avan Samassa liemessä -ohjelmaa, jonka pohjalta julkaistiin myös keittokirja Pipsa & Meri-Tuuli samassa liemessä. Samassa liemessä -kirjan lisäksi Hurmerinnalta on julkaistu myös keittokirjat Pipsan keittiössä ja Pipsan keittokirja pienille ihmisille. Hänen reseptejään on mukana myös kirjassa Kokkisota : huippukokkien taistosta tutut reseptit. Televisio-ohjelmien lisäksi Hurmerinta on juontanut myös Radio Helsingin ohjelmaa Ruokatunti. Hänellä on myös oma ruoka-alan yritys. == Yksityiselämä == Pipsa Hurmerinnan äiti on näyttelijä-ohjaaja Kristiina Hurmerinta. Vanhemmat erosivat hänen ollessaan seitsemänvuotias. Hurmerinta on avoliitossa muusikko Markus Nordenstrengin kanssa. Pari asuu Helsingissä ja heillä on poika ja tytär. == Teokset == * * * == Lähteet == == Aiheesta muualla == * Luokka:Keittokirjailijat Luokka:Suomalaiset kokit Luokka:Suomalaiset mallit Luokka:Suomalaiset televisiojuontajat Luokka:Vuonna 1978 syntyneet Luokka:Elävät henkilöt
Henri Andréani

Henri Andréani (oikealta nimeltään Gustave Sarrus, 10. huhtikuuta 1877 La Garde-Freinet, Var – 30. huhtikuuta 1936 Pariisi) oli ranskalainen elokuvaohjaaja. Korkintekijän perheeseen syntynyt Andréani aloitti elokuvauransa Charles Pathén sihteerinä ja työskenteli sitten Ferdinand Zeccan ja Gaston Vellen apuohjaajana. Hän ohjasi etupäässä historiallisia elokuvia kuten Napoléon (1909), Cléopatre (1910), Siège de Calais (1911) sekä moniosainen Les Trois Mousquetaires (1921). Andréani teki myös Eugène Creisselin käsikirjoituksiin perustuneen 15-osaisen raamattuelokuvien sarjan ja oli uransa lopussa mukana Abel Gancen Napoléonin (1927) kuvausryhmässä. == Lähteet == == Aiheesta muualla == * Luokka:Ranskalaiset elokuvaohjaajat Luokka:Vuonna 1877 syntyneet Luokka:Vuonna 1936 kuolleet
Karl Ehder

Karl Ehder (11. syyskuuta 1929 Viipuri – 17. marraskuuta 2006 Porvoo) oli suomalainen television tuotantopäällikkö. Televisioalan pioneereihin Suomessa kuulunut Ehder oli elokuva-alalla kuvaajana ja ohjaajana ennen kuin hänestä tuli Tesvision ohjelmapäällikkö. Hän ohjasi Mainos-TV:n vuosina 1959–1961 esittämän Lasse Pöysti -show -viihdesarjan. Karl Ehder, Helsingin Sanomat Muistot 14.12.2006 (Tilaajille)EloNet : Karl EhderLeipää ja lavasteita Tesvisiossa, Yle Elävä arkisto 13.11.2008 == Teoksia == * Itke mies, itke : muistelmateos. Innotia, Läyliäinen 1993 Kirja pdf-tiedostona Innotian kotisivuilla * Olavi Sampo : humaani kunnanjohtaja. Innotia, Loppi 1999 (Lopen ensimmäisen kunnanjohtajan Olavi Sammon (1928–2014) elämäkerta)Lopen ensimmäinen kunnanjohtaja Olavi Sampo – muistoissa, kansanedustaja Timo Heinosen blogi 12.5.2014 * Surutyöni testamentti : muistelmateos. Innotia, Loppi 2000 * Teit isäin astumaan : Lopen reserviupseerit r.y. 50-vuotta 26.11.2002 : poimintoja ja tuntemuksia vuosien 1952-2002 varrelta ; koostanut ja kirjoittanut Karl Ehder. Innotia, Porvoo 2002 == Lähteet == Luokka:Suomalaiset televisioalan henkilöt Luokka:Suomalaiset elokuvaajat Luokka:Vuonna 1929 syntyneet Luokka:Vuonna 2006 kuolleet
Mallan kartano

Mallan kartano (, ) oli ratsutila Viru-Nigulan pitäjässä Vironmaalla. Nykyisin kartano sijaitsee Viru-Nigulan kunnassa Länsi-Virumaalla.Malla mõis, viitattu 9.9.2018 Ensimmäiset kirjalliset maininnat Mallan kartanosta ovat vuodelta 1443. Keskiajalla Mallan kartano oli vasallilinna. Kartano sai julkisuutta vuonna 2014, kun suomalainen Risto Pietilä osti sen bitcoineilla."Soomlane ostis rekordarvu bitcoinide eest Lääne-Virumaal mõisa" Virumaa Teataja, 3.4.2014 Kartanon päärakennus paloi 7. syyskuuta 2018. Siitä tuhoutui katto ja kolmas kerros kokonaan ja alemmat kerrokset osittain. Rakennuksessa oli tehty korjaustöitä ennen palon syttymistä. Viron kulttuurihistoriallisesti arvokkaiden rakennusten suojelusta vastaavan viranomaisen vähän ennen paloa tekemän arvion mukaan kartano oli huonossa kunnossa."Lääne-Virumaal põleb Malla mõis" ERR, 7.9.2018 Rakennus on valmistunut 1880-luvulla. Se on 80 metriä pitkä, ja siinä on 50 huonetta. == Lähteet == Malla mõisa tuuleveski varemed.jpg|Tuulimyllyn rauniot. Malla mõisa tõllakuur.jpg|Vaunuvaja. Malla mõisa teenijatemaja.jpg|Palveluskunnan rakennus. Malla mõisa kelder 1.jpg|Kellari. Malla mõis, Sprengler.jpg|Mallan kartano, Theodor Albert Sprengelin lyijykynäpiirustus (1894). ==Aiheesta muualla== *Malla mõis (Viru- Nigula khk), Kinnistute register Luokka:Viron kartanot Luokka:Viru-Nigula
Han Sun-hwa

Han Sun Hwa (, s. ), lyhyesti Sunhwa, on eteläkorealainen laulaja ja näyttelijä, joka kuului Secret-yhtyeeseen. Hän on esiintynyt useissa korealaisissa draamasarjoissa. Hän on voittanut tulokkaan palkinnon vuonna 2014. == Lähteet == == Aiheesta muualla == * Luokka:Eteläkorealaiset laulajat Luokka:Eteläkorealaiset näyttelijät Luokka:Vuonna 1990 syntyneet Luokka:Elävät henkilöt
Olavi Aarrejärvi

Olavi Aarrejärvi (13. marraskuuta 1926 Loimaa – 26. helmikuuta 2006 Mikkeli) oli suomalainen Ilta-Sanomien päätoimittaja. Aarrejärvi aloitti uransa 1956, jolloin hän tuli Helsingin Sanomien kotimaantoimituksen reportteriksi.Olavi Aarrejärvi, Helsingin Sanomat Muistot 26.2.2006 (Tilaajille) Aarrejärvi oli Ilta-Sanomien päätoimittajana 1966–1973. Hän oli sitä ennen Helsingin Sanomien Lontoon-kirjeenvaihtajana.Sanoma Osakeyhtiön toimintakertomus vuodelta 1966, sivu 5 Vuonna 1958 Helsingin Sanomien toimittajana ollut Aarrejärvi löysi joukkoraiskauksen uhriksi joutuneen Inga Myllärin ruumiin kymmenen päivää tämän katoamisen jälkeen ollessaan tutkimassa juttua. Sirpa Jegorow : Ei vanhene koskaan -sarjassa esiteltiin kansakuntaa vavisuttavia rikoksia, Yle Elävä arkisto 9.9.2016 == Lähteet == Luokka:Suomalaiset päätoimittajat Luokka:Ulkomaankirjeenvaihtajat Luokka:Vuonna 1926 syntyneet Luokka:Vuonna 2006 kuolleet
Feminiinisyys

Feminiinisyys (joskus naisellisuus tai naismaisuus) on joukko ominaisuuksia, käyttäytymistä ja rooleja, jotka yleisesti liitetään naisiin. Naisellisuus on osittain sosiaalisesti rakennettu, eli siinä on sekä biologisesti että sosiaalisesti syntyneitä tekijöitä. Näin feminiinisyys on eri asia kuin biologinen naissukupuoli, koska sekä miehillä että naisilla voi esiintyä naisellisia piirteitä. == Käytös ja persoonallisuus == Vaikka naisellisina pidetyt piirteet eivät ole täysin samat kaikkialla, tyypillisimmin niihin kuuluvat lempeys, empatia, sensitiivisyys, huolehtivuus, herttaisuus, myötätunto, suvaitsevaisuus, hoivaavuus, kunnioittavuus ja halu saada huolenpitoa. == Vaatteet ja ulkonäkö == Länsimaisissa kulttuureissa ihanteelliseen naiselliseen ulkonäköön ovat perinteisesti kuuluneet pitkät, liehuvat hiukset, kirkas iho, kapea vyötärö ja vähäinen tai olematon kasvo- ja vartalokarvoitus. Muissa kulttuureissa odotukset ovat erilaisia. Esimerkiksi monissa osissa maailmaa kainalokarvoja ei pidetä epänaisellisina. Nykyään vaaleanpunainen yhdistetään naisellisuuteen, mutta 1900-luvun alussa vaaleanpunainen yhdistettiin poikiin ja sininen tyttöihin. Feministit ovat arvostelleet näitä naisellisia kauneusihanteita rajoittaviksi, epäterveellisiksi ja jopa rasistisiksi. Monissa muslimimaissa naiset ovat velvollisia peittämään päänsä hijabilla. Se on naisellisen vaatimattomuuden ja moraalin symboli. == Julia Seranon transfeministinen arvostelu == Kirjassaan Whipping Girl: A Transsexual Woman on Sexism and the Scapegoating of Femininity (2007) transsukupuolinen kirjailija ja biologi Julia Serano ei hyväksy feminiinisyyden kuvaamista "keinotekoisena" tai "performanssina". Hänen mukaansa tietyt feminiinisyyden ja maskuliinisuuden aspektit ovat biologisen sukupuolen luonnollisia seurauksia, jotka voivat edeltää sosialisaatiota. Tämän vuoksi feministit eivät saa keskittyä naisvartaloisiin, vaan kaikki feminiinisyyden muodot pitää voimauttaa. Ennen sitä minkäänlainen sukupuolten tasa-arvo ei hänestä ole aidosti saavutettavissa. == Katso myös == * Maskuliinisuus * Sukupuolirooli * Sukupuolentutkimus * Luonto vastaan kasvatus Luokka:Nainen
Animenz

Maik Guo, taiteilijanimeltään Animenz (s. 17. maaliskuuta 1991) on saksalaissyntyinen absoluuttisen sävelkorvan omaava pianisti, joka on tullut tunnetuksi klassisen musiikin elementtejä lainaavista virtuoosimaisista pianosovituksistaan. == Lapsuus == Guo aloitti pianonsoiton kuusivuotiaana, ja omien sanojensa mukaisesti hän oli ollut ”heti pianon valloittama, koska hän pystyi tuottamaan niin kauniitä ääniä painamalla sen koskettimia.” Vuotta myöhemmin hän piti ensimmäisen resitaalinsa ja otti osaa lapsille suunnattuu pianokilpailuun. Kahdeksanvuotiaana Guo huomasi omaavansa absoluuttisen sävelkorvan, kun hän pystyi soittamaan erään televisiosarjan tunnusmusiikin ilman nuotteja. Täkeänä asiana lapsuudessaan Guo mainitsee animen, joka auttoi muokkaamaan hänen nykyistä elämäänsä ja ammattia. == Aliaksen synty ja tie nykyhetkeen == Ollessaan viisitoistavuotias, Guo sai tietää YouTubesta. Harmikseen hän kuitenkin huomasi, että kaikissa animepianovideoissa ei ollut tarjolla nuotteja, vaan ne olivat improvisoitu. Tuolloin Guo päätti, että hän tahtoo tehdä nuotteja animen musiikkiin liittyen. 11. marraskuuta 2009 Guo loi sivuston, jolle hän jakaisi tekemiään nuotteja ilmaiseksi. Samalla sai alkunsa hänen aliaksensa ”Animenz”. Guo kuitenkin huomasi, ettei hänen sivustonsa itsessään ollut tarpeeksi tehokas keino nuottien levittämiseen. Ratkaisuna tähän hän loi 13. tammikuuta 2010 YouTubeen kanavan, jolle hän latasi videoita hänestä itsestään soittamassa sovittamiaan kappaleita. Ajan myötä Guo alkoi kerätä kasvavissa määrin seuraajia, ja ennen pitkää hän alkoikin konsertoimaan eri maissa. Tällä hetkellä Guo on pitänyt yli 60 yksittäistä konserttia ympäri maailmaa, hänen YouTube-kanavaansa on tilannut yli 1,4 miljoonaa ihmistä ja näyttökertoja tällä hetkellä on yli 267 miljoonaa kappaletta. 27. lokakuuta vuonna 2016 Guo ilmoitti, että hän jäisi vuodeksi tauolle aliaksensa Animenzin ylläpitämisestä, jotta hän voisi saattaa opintonsa loppuun. 1\. tammikuuta vuonna 2018 Guo ilmoitti jatkavansa toimintaansa Animenzina. == Lähteet == == Aiheesta muualla == * * * * Luokka:Saksalaiset pianistit Luokka:Vuonna 1991 syntyneet Luokka:Elävät henkilöt
Kielletty intohimo

Kielletty intohimo (Unlawful Entry) on Jonathan Kaplanin ohjaama yhdysvaltalainen jännityselokuva vuodelta 1992. Sen pääosia näyttelevät Kurt Russell, Madeleine Stowe ja Ray Liotta. == Juoni == Nuoren pariskunnan (Russell ja Stowe) asuntomurtoa tutkimaan tullut poliisimies (Liotta) ihastuu talon emäntään ja alkaa piinata pariskuntaa. == Vastaanotto == Video-oppaassa vuodelta 1994 Bello Romano kutsui Kiellettyä intohimoa tarkaksi mutta tavanomaiseksi jännityskehitelmäksi, kehui Liottan roolityötä ja antoi elokuvalle kolme tähteä viidestä, mikä vastaa sanallista arviota ”hyvä”. Elokuvakriitikko Roger Ebert arvosti myös Liottaa tälle tyypillisessä psykopaatin roolissa ja antoi elokuvalle kolme tähteä neljästä. == Lähteet == Luokka:Vuoden 1992 yhdysvaltalaiset elokuvat Luokka:Yhdysvaltalaiset jännityselokuvat
SHL-kausi 2016–2017

SHL-kausi 2016-17 oli SHL:n 42. kausi. Kausi alkoi syyskuussa 2016 ja päättyi maaliskuussa 2017. Pudotuspeleihin pääsi kymmenen parasta joukkuetta. Runkosarjan kaksi viimeistä karsivat joutumisesta HockeyAllsvenskaniin. Rögle BK ja Leksands IF joutuivat karsimaan, ja näistä Rögle voitti BIK Karlskogan suoraan neljässä pelissä, kun taas Leksands menetti paikkansa Mora IK:lle. == Runkosarja == === Runkosarjan parhaat pistemiehet=== O = Ottelut; M = Maalit; P = Pisteet +/– = Plus/Miinus; RM = Rangaistusminuutit. Pelaaja Joukkue O M S P +/– RM Joakim Lindström Skellefteå AIK 51 18 36 54 -1 32 Broc Little Linköpings HC 52 19 34 53 +12 16 Olli Palola Växjö Lakers 52 21 27 48 +19 18 Oskar Lindblom Brynäs IF 52 22 25 47 +16 18 Jesper Jensen Brynäs IF 50 9 33 42 +13 14 == Pudotuspelit == == Lähteet == Luokka:SHL-kaudet Luokka:Jääkiekkosarjojen kausi 2016–2017
Sara-Maria Heinonen

Sara-Maria Heinonen (s. 1989http://www.festivals.fi/kajaanin-runoviikko- seitsemaen-nuorta-lausujaa-veikko-sinisalo-kilpailun-finaaliin/#.W5T2Crh9jIV) on suomalainen näyttelijä. Heinonen oli yksi MTV3:n Vedetään hatusta -viihdeohjelman neljännen tuotantokauden vakioesiintyjistähttps://www.mtv.fi/tv/ohjelmat/vedetaan- hatusta/uutiset/artikkeli/nyt-vedetaan-taas-hatusta-impro-viihdeohjelma-alkaa- mtv3-kanavalla-katso-maistiainen-illan-jaksosta/6843136#gs.vpzxy=0 . Hän on näytellyt myös muun muassa Oulun kaupunginteatterissahttp://www.oulunylioppilaslehti.fi/arvio-vauhdikas- saituri-puntti-valtosen-juhlaa/ ja Pyynikin kesäteatterissahttps://www.aamulehti.fi/kulttuuri/viisikko-elakelaisina- pyynikin-kesateatterissa-nokkelia-sankareita-ovat-nyt-ysikymppiset-201018807/ . Heinonen on opiskellut näyttelijäntyötä Tampereen yliopiston Teatterityön tutkinto-ohjelmassa (Näty)https://aikalainen.uta.fi/2016/03/23/itsensa- voittaneet/ sekä Lahden kansanopistossahttps://www.teatterikoulutus.fi/oppilaat/teatteri-1-2011-2012. Hän on myös improvisaatioryhmä Kolinan jäsenhttps://www.aamuset.fi/viihde/1613409478/Impromestariryhma+Kolina+Turkuun+elokuussa . == Lähteet == == Aiheesta muualla == * Luokka:Suomalaiset näyttelijät Luokka:Vuonna 1989 syntyneet Luokka:Elävät henkilöt
Ossi Törrönen

Ossi Törrönen (2. huhtikuuta 1915 Helsinki – 19. tammikuuta 2009 Kirkkonummi) oli suomalainen merkonomi joka toimi Otaniemen Teekkarikylän johtajana 1952–1969. Törrönen valmistui merkonomiksi 1937 Suomen liikemiesten kauppaopistosta. Hän oli aluksi Ilmapuolustusliiton Jämijärven- lentokoulutuskeskuksessa taloudenhoitajana ja lentopäiväkirjanpitäjänä sekä palveli sotavuosina ilmavoimissa. Sotien jälkeen Törrönen oli ensin Vierumäen urheiluopistolla talouspäällikkönä ja vuodesta 1952 alkaen Otaniemessä Teknillisen korkeakoulun teekkarikylän johtajana. Ota-Ossiksi kutsuttu Törrönen toimi konsulttina Dipolia rakennettaessa, oli mukana ensimmäisten tv- lähetysten aloittamisessa Tes-TV:llä ja juonsi myös itse tv-ohjelmia. Vuonna 1969 Törrönen siirtyi ravintolayhtiö Vuoriston palvelukseen kiinteistöasioita hoitamaan. Kunniateekkarin arvon ensimmäisenä saanut Törrönen osallistui Teknillisen korkeakoulun ylioppilaskunnan tapahtumiin vielä eläkevuosinaankin ja julkaisi kolme muistelmateosta teekkarikylän ajoista. Vuonna 2005 Otaniemessä sijaitseva Otakaari 18:n asuintalo nimettiin Ossin linnaksi hänen mukaansa. Otaniemen Servin mökki-kerhotalon edessä on vuodesta 1990 ollut vanha resiina joka hankittiin Ossi Törrösen 75-vuotispäivän kunniaksi. == Teoksia == * Lässyt : muistikatkoksia teekkarikylävuosiltani 1952-1969 ; julk. Teknillisen korkeakoulun ylioppilaskunta. Otakustantamo, Espoo 1982, 2. uusittu painos nimellä Ossin paremmat lässyt. 1987, 3. uus. painos jonka toimitti Anna-Maija Nikkilä nimellä Ossin parhaimmat lässyt : kolmas kerta .... Otatieto, Espoo 1991 Kirja online-muodossa Issuussa * Teekkarielämää : paloja teekkarikulttuurista ja sen synnystä ; julkaisija Suomen teknillinen seura STS ry ja Korkeakouluinsinöörien ja arkkitehtien keskusliitto KAL ry ; päätoimittaja Tom Puusola ; artikkelin kirjoittajat Ossi Törrönen ym. Suomen teknillinen seura STS, Helsinki 1992, 2. uus. painos Tekniikan akateemisten liitto, Helsinki 1997, 3. uus. painos nimellä Teekkarielämää. Tekniikan akateemisten liitto, Helsinki 2006 == Lähteet == Luokka:Suomalaiset henkilöt Luokka:Teekkarikulttuuri Luokka:Vuonna 1915 syntyneet Luokka:Vuonna 2009 kuolleet
Dar-ui yeon-in – Bobogyeongsim ryeo

Dar-ui yeon-in – Bobogyeongsim ryeo (, ) on televisioyhtiö SBS:n esittämä eteläkorealainen draamasarja. Sen päärooleissa ovat Lee Jong-gi, Lee Ji-eun, Kang Ha-neul ja Hong Jong-hyun. ==Näyttelijät== == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:SBS:n televisiosarjat
Rieker

Rieker on sveitsiläinen perheyritys, joka valmistaa kenkiä ja laukkuja naisille ja miehille. Riekerin tuotteita myy noin 9 000 vähittäiskauppiasta lähinnä Euroopassa. Yhtiön pääkonttori sijaitsee Sveitsin Schaffhausenin kantonin Thayngenissa. Yhtiö työllistää noin 20 000 ihmistä maailmanlaajuisesti myynnin, suunnittelun ja tuotannon työtehtävissä. Sillä on omia tehtaita Marokossa, Slovakiassa, Romaniassa, Tunisiassa ja Vietnamissa. Yritys on perustettu vuonna 1874 Schwarzwaldin alueella Etelä-Saksassa. Rieker on viidennen sukupolven perheyritys. Se suunnittelee ja valmistaa itse lähes koko mallistonsa, johon kuuluu sekä muoti- että ulkoilujalkineita. Rieker on myös kehittänyt jalkineisiinsa omia teknologioita (esim. Rieker Antistress), jotka parantavat kengän istuvuutta, joustavuutta ja kestoa. == Lähteet == # Rieker Holding AG, Schaffhausenin kantonin kaupparekisteri # Yrityksen verkkosivusto # Yrityksen verkkosivusto ===Viitteet=== Luokka:Sveitsiläiset teollisuusyritykset Luokka:Perheyritykset Luokka:Kenkämerkit